
Balatonföldvár VároS ÖNKORMáNYZATA
ELŐTERJESZTÉS
Balatonföldvár Város Önkormányzat Képviselő-testületének
2023. július 28-i rendkívüli ülésére

Előterjesztést készítette: Madarászné Tóth Ildikó vezető-főtanácsos
Véleményezésre, tárgyalásra megkapja: PÜG bizottság
Tisztelt Képviselő-testület!
Balatonföldvár belterületi utak burkolatfestési munkái
I. rész

Lakossági kezdeményezésre, a Magyar Közút Nonprofit Zrt. Kaposvári Igazgatóságával, 2023. június 12-én helyszíni bejárást kezdeményezett az Önkormányzat. A Magyar Közút Nonprofit Zrt. Kaposvári Igazgatósága a bejárásról emlékeztetőt készített, mely az előterjesztés 1. mellékletét képezi.

A Magyar Közút Nonprofit Zrt. Kaposvári Igazgatósága a kezdeményezést elfogadta, mely szerint lehetőséget biztosít a Gárdonyi Géza utából a balra nagy ívben történő kikanyarodásra. Jelenlegi anyagi lehetőségük hiányában azonban nem áll módjukban az ehhez szükséges útburkolati jeleket kialakítani.
A városban több olyan útkereszteződés is található, ahol az útburkolati jelek balesetveszély miatti újra felfestése szükséges, ezért az alábbi helyszínekre vonatkozóan kértünk árajánlatokat burkolatfestési munkákra:
1. Gádonyi G. utca - Budapesti út kereszteződésre (lakossági kezdeményezés)

2. 396 hrsz.-ú Vak Bottyán utcai zebrára,
3. Általános Iskola előtti zebrák útburkolati jelekre,
4. Kultúrház előtti zebra, útburkolati jelekre,
5. Polgármesteri Hivatal előtti zebrákra, útburkolati jelekre.

Az egyes helyszínekről készült helyszínrajzot és fotókat az előterjesztés 2. melléklete tartalmazza. 

A munkák elvégzésére e-mailben az alábbi 3 kivitelezőtől kértünk árajánlatot:

1. Heoscont Hungária Kft. (9028 Győr, Külső Veszprémi út 50/B.) 
2. EGZIPONT Kft. (4034 Debrecen, Gáspár Endre u. 24/A.)

3. CSP TRADE Kft., 2162 Őrbottyán, Cinege u. 13.

A beérkezett árajánlatokat az előterjesztés 3. melléklete tartalmazza.

Összegét tekintve, az árajánlatok minimális mértékben térnek el egymástól. Mindhárom árajánlat m2 árat tartalmaz – melyek kis mértékben szintén eltérőek – továbbá, hogy a munka elkészülte után tételes felmérés alapján számolnak el.

Konkrét vállalási határidőt egyik árajánlat sem tartalmaz.
A hivatal munkatársa által végzett helyszíni felméréstől biztosan lesz eltérés, azonban nagyságrendileg nem lehet jelentős, mivel a méretek feltüntetésénél történt ráhagyás. 

A munka várható időtartama 3-4 nap. A kiszállási díjak változók.
A 2. és a 3. sorszámú vállalkozó 50 % előlegfizetéssel vállalja a munka elvégzését. 

A Magyar Közút Nonprofit Zrt. munkatársa ugyan nem hivatalosan, de szóban az 1. sorszámú kivitelezőt javasolta. E kivitelező a 3. árajánlatból a középső helyen foglal helyet, azonban a kalkulált mennyisége 25 m2 több mint a másik kettőé. Ezen okból, ugyanannyi mennyiséget tekintve, az ár több mint 200.000.- Ft-tal kevesebb a legkedvezőbbnél is. A kiszállási díja is e kivitelezőnek a legalacsonyabb.
A településen a korábbi útburkolat festési munkákat is e kivitelező Fonyódi részlege végezte, ezért az ajánlatukban 10 % kedvezményt is adtak az önkormányzatnak.
Mind ezek alapján javasoljuk, hogy a Heoscont Hungária Kft. árajánlatát fogadja el az Önkormányzat.
II. rész

A Balatonföldvár Város Képviselő-testülete megismerte az előterjesztés 1.-5. pontja szerinti helyszínek útburkolati jeleinek a festésére beérkezett árajánlatokat.

A Képviselő-testület az előterjesztésben ismertetett indokok alapján, az útburkolati jelek felfestésére vonatkozóan a Heoscont Hungária Kft. (9028 Győr, Külső Veszprémi út 50/B.) árajánlatát fogadja el.

A Képviselő-testület megbízza Holovits György Huba polgármestert, hogy a nevében eljárva, az útburkolat festési munkákra a Heoscont Hungária Kft.-vel szerződést kössön.

végrehajtásért felelős személy megnevezése:

Holovits György Huba polgármester
határidő megjelölése :
2023. október 31.
Balatonföldvár, 2023. július 27.

Madarászné Tóth Ildikó


építésügyi vezető-főtanácsos

Törvényességi ellenőrzésre bemutatva:

Ellenjegyezte:
……………………………………..


Dr. Törőcsik Gabriella jegyző
1. melléklet
a „Balatonföldvár belterületi utak burkolatfestési” előterjesztéshez

2. melléklet
a „Balatonföldvár belterületi utak burkolatfestési” előterjesztéshez

3. melléklet
a „Balatonföldvár belterületi utak burkolatfestési” előterjesztéshez

